સાધના જગતનો પાયો તો જ બંધાય કે જીવનમાંથી અહંકાર શૂન્ય થાય. જગતમાં બધા ઝઘડા,કંકાસ,કજિયાનું કારણ અહંકાર છે. સંસારમાં જીવવા માટે પણ થોડા અહંકારની જરૂર છે. જો કે શૂન્ય થઈ ગયેલી વ્યક્તિ તો સંસારનો મિત્ર છે. તેને જીવનમાં જરા જેટલા અહંકાર ની જરૂર પડતી નથી. અને આવા અહંકાર શૂન્ય અવસ્થામાં આપણા ઘણા સંતો મહંતો ને મહાત્માઓ જીવી ગયા છે. એક સામાન્ય તણખલું પણ અભિમાન લઈને ફરે છે, કોઈનો આભાર માનવા તૈયાર નથી ! ત્યા બીજાની વાત ક્યાં કરવી ?